Culoarea anului 2018 - o nuanţă de mov botezată ultra violet - a fost aleasă de celebrul Institut Pantone, considerat autoritatea internaţională în materie de culori, şi o vom regăsi în modă, design interior şi artă.

Potrivit specialiştilor, ultra violetul a fost preferat pentru că simbolizează lupta, puterea şi originalitatea, iar aceasta este atitudinea pe care oamenii trebuie să o aibă în 2018.

Culoarea anului pe care tocmai l-am încheiat a fost verde crud şi a fost aleasă ca simbol al noilor începuturi şi al întoarcerii la natură, iar în 2016 cei de la Pantone au surprins pe toată lumea, alegând două culori: roz pal şi bleu serenity.